Αριθμ. 136906 ΕΞ 2020 (3)
Χορήγηση ενίσχυσης με τη μορφή προκαταβολής για την αποζημίωση των πληγέντων από τις πλημμύρες της 17ης έως και 20ης Σεπτεμβρίου 2020 σε περιοχές της Δ.Ε. Ν. Αγχιάλου του Δήμου Βόλου και του Δήμου Αλμυρού της Περιφερειακής Ενότητας Μαγνησίας και σε περιοχές του Δήμου Φαρσάλων της Περιφερειακής Ενότητας Λάρισας, της Περιφέρειας Θεσσαλίας.
ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Τις διατάξεις του άρθρου 36 και ιδίως της παρ. 2 του ν. 2459/1997 «Κατάργηση φορολογικών απαλλαγών και άλλες διατάξεις» (Α’ 17).
2. Τις διατάξεις του άρθρου 13 του ν.4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133).
3. Τις διατάξεις των άρθρων 20, 23, 56, 77, 78, 79 και 80 του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ)- δημόσιο λογιστικό και άλλες διατάξεις» (Α’ 143).
4. Τις διατάξεις της παρ. 2 του άρθρου 17, του ν. 4038/ 2012 «Επείγουσες ρυθμίσεις που αφορούν την εφαρμογή του μεσοπρόθεσμου πλαισίου δημοσιονομικής στρατηγικής 2012-2015» (Α’ 14).
5. Το ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο Διαδίκτυο "Πρόγραμμα Διαύγεια" και άλλες διατάξεις» (Α’112) και τον ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α’ 131).
6. Τις διατάξεις του άρθρου 10 του ν. 2576/1998 «Βελτίωση των διαδικασιών για την ανάθεση της κατασκευής των δημοσίων έργων και άλλες διατάξεις» (Α’ 25).
7. Το π.δ. 62/2020 «Διορισμός Αναπληρωτών Υπουργών και Υφυπουργών» (Α’ 155).
8. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α’ 121) και τις διατάξεις της υπό στοιχεία Υ2/9-7-2019 απόφασης «Σύσταση θέσεων Αναπληρωτή Υπουργού και Υφυπουργών», του Πρωθυπουργού (Β’ 2901).
9. Το π.δ. 81/2019 που αφορά στη μετονομασία του Υπουργείου Οικονομίας και Ανάπτυξης, σε Υπουργείο Ανάπτυξης και Επενδύσεων καθώς και στη μεταφορά Υπηρεσιών και αρμοδιοτήτων μεταξύ των Υπουργείων (Α’ 119).
10. Τις διατάξεις του άρθρου 5 του π.δ. 80/2016 «Ανάληψη υποχρεώσεων από τους διατάκτες» (Α’ 145).
11. Το π.δ. 142/2017 «Οργανισμός του Υπουργείου Οικονομικών» (Α’181), όπως ισχύει.
12. Το π.δ. 147/2017 «Οργανισμός του Υπουργείου Οικονομίας και Ανάπτυξης» (Α’ 192), όπως ισχύει.
13. Το π.δ. 123/2017 «Οργανισμός του Υπουργείου Υποδομών και Μεταφορών» (Α’ 151), όπως ισχύει.
14. Τις διατάξεις των άρθρων 2, 3 και 5 του π.δ. 70/2015 «Ανασύσταση και μετονομασία Υπουργείων, μεταφορά της Γενικής Γραμματείας Βιομηχανίας» (Α’ 114).
15. Τις διατάξεις του άρθρου 90 του άρθρου πρώτου του π.δ. 63/2005 «Κωδικοποίηση της νομοθεσίας για την Κυβέρνηση και τα Κυβερνητικά όργανα» (Α’ 98), σε συνδυασμό με την παρ. 22 του άρθρου 119 του ν. 4622/2019 (Α’ 133).
16. Την υπ’ αρ. 85847/11-08-2020 απόφαση «Ανάθεση αρμοδιοτήτων στον Υφυπουργό Ανάπτυξης και Επενδύσεων, Ιωάννη Τσακίρη» του Πρωθυπουργού και του Υπουργού Ανάπτυξης και Επενδύσεων (Β’ 3375).
17. Την υπ’ αρ. 338/18-7-2019 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών, Γεώργιο Ζαββό» (Β’ 3051).
18. Την υπό στοιχεία Δ.Α.Ε.Φ.Κ.-Κ.Ε./10330/Α325/ 7-10-2020 (Β’ 4431, Β’4615), κοινή απόφαση των Υπουργών Εσωτερικών - Ανάπτυξης και Επενδύσεων - Οικονομικών - Υποδομών και Μεταφορών, «Οριοθέτηση περιοχών και χορήγηση στεγαστικής συνδρομής για την αποκατάσταση των ζημιών σε κτίρια από τις πλημμύρες της 17ης έως και 20ης Σεπτεμβρίου 2020 σε περιοχές των Περιφερειακών Ενοτήτων: α) Καρδίτσας, Λάρισας, Μαγνησίας και Τρικάλων της Περιφέρειας Θεσσαλίας, β) Κορινθίας της Περιφέρειας Πελοποννήσου, γ) Φθιώτιδας της Περιφέρειας Στερεάς Ελλάδας».
19. Την υπό στοιχεία οικ. 3648/387/30-3-2012 απόφαση του Αναπληρωτή Υπουργού Ανάπτυξης, Ανταγωνιστικότητας και Ναυτιλίας «Εκχώρηση αρμοδιοτήτων για το έργο «Επιχορήγηση επιχειρήσεων που έχουν πληγεί από πλημμύρες και λοιπές θεομηνίες εκτός σεισμών» άρθρο 36 του ν.2459 (Α’ 17)» (Β’ 985).
20. Την υπό στοιχεία 20725/Β.979/10-05-2011 απόφαση του Υπουργού Οικονομικών «Καθορισμός διαδικασιών για την εφαρμογή των διατάξεων του άρθρου 36 του ν. 2459/1997» (Β’ 1207), όπως τροποποιήθηκε με τις υπό στοιχεία Γ.Δ.Ο.Π. 0000811 ΕΞ2017/24-05-2017 (Β’ 1927), 107541/ΕΞ2020/25-9-2020 (Β’ 4181) και 124695 ΕΞ2020/02-11-2020 (Β’ 4967) αποφάσεις του Υπουργού Οικονομικών.
21. α) Την παρ. 2β του άρθρου 107 της Συνθήκης για τη λειτουργία της Ευρωπαϊκής Ένωσης (επίσημη εφημερίδα της Ευρωπαϊκής Ένωσης C326/26-10-2012) σύμφωνα με την οποία «Συμβιβάζονται με την εσωτερική αγορά οι ενισχύσεις για την επανόρθωση ζημιών που προκαλούνται από θεομηνίες ή άλλα έκτακτα γεγονότα».
β)	Τον Κανονισμό (ΕΕ) αρ. 651/2014 της Επιτροπής της 17ης Ιουνίου 2014 για την κήρυξη ορισμένων κατηγοριών ενισχύσεων ως συμβατών με την εσωτερική αγορά, κατ’ εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης (ΕΕ L 187 της 26-6-2014 σελ. 1), και ιδίως τα άρθρα 7, 9, 11, 12 και 50 αυτού.
γ)	τον Κανονισμό (ΕΕ) αριθ. 702/2014 της Επιτροπής της 25ης Ιουνίου 2014 για την κήρυξη ορισμένων κατηγοριών ενισχύσεων στους τομείς της γεωργίας και δασοκομίας και σε αγροτικές περιοχές συμβιβάσιμων με την εσωτερική αγορά, κατ’ εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης (ΕΕ L 193 της 1/7/2014 σελ. 1), και ιδίως τα άρθρα 7, 9, 12, 13 και 30 αυτού.
δ)	Τον ορισμό της «Επιχείρησης» σύμφωνα με το άρθρο 1 του Παραρτήματος Ι των Κανονισμών (ΕΕ) αριθ. 651/2014, 702/2014 και 1388/2014 «Επιχείρηση θεωρείται κάθε οντότητα, ανεξάρτητα από τη νομική της μορφή, που ασκεί οικονομική δραστηριότητα. Σε αυτές περιλαμβάνονται ειδικότερα αυτοαπασχολούμενα άτομα και οικογενειακές επιχειρήσεις που ασκούν βιοτεχνική ή άλλη δραστηριότητα, καθώς και προσωπικές εταιρείες ή ενώσεις προσώπων που ασκούν τακτικά μια οικονομική δραστηριότητα».
22. Την υπό στοιχεία 938/ΑΖ11/15-4-1998 εγκύκλιο του Υπουργείου Περιβάλλοντος, Χωροταξίας και Δημ. Έργων «Αποκατάσταση ζημιών κτιρίων που επλήγησαν από πλημμύρες, πυρκαγιές και κατολισθήσεις».
23. Τα υπ’ αρ. 334854/27-1 1-2020 και 334851/ 27-11-2020 έγγραφα της Δ/νσης Τεχνικών Έργων της Περιφερειακής Ενότητας Μαγνησίας και Σποράδων της Περιφέρειας Θεσσαλίας.
24. Το υπ’ αρ. 321166/17-11-2020 έγγραφο της Γενικής Δ/νσης Ανάπτυξης της Περιφερειακής Ενότητας Λάρισας της Περιφέρειας Θεσσαλίας
25. Το υπ’ αρ. 136378ΕΞ2020/1-12-2020 έγγραφο του Τμήματος Κρατικών Ενισχύσεων της Διεύθυνσης Εποπτευόμενων Φορέων της Γενικής Διεύθυνσης Οικονομικών Υπηρεσιών του Υπουργείου Οικονομικών.
26. Το υπ’ αρ. 123369 ΕΞ2020/29-10-2020 έγγραφο της Δ/νσης Χρηματοοικονομικής Πολιτικής της Γενικής Διεύθυνσης Οικονομικής Πολιτικής του Υπουργείου Οικονομικών (ΑΔΑ: Ω1Σ7Η-ΞΡ2).
27. Την ανάγκη υποστήριξης των επιχειρήσεων που είναι εγκατεστημένες και λειτουργούν σε περιοχές της Δ.Ε. Ν. Αγχιάλου του Δήμου Βόλου και του Δήμου Αλμυρού της Περιφερειακής Ενότητας Μαγνησίας και σε περιοχές του Δήμου Φαρσάλων της Περιφερειακής Ενότητας Λάρισας,της Περιφέρειας Θεσσαλίας και επλήγησαν από τις πλημμύρες της 17ης έως και 20ης Σεπτεμβρίου 2020, οι οποίες προκάλεσαν σημαντικές και εκτεταμένες ζημιές τόσο σε αριθμό πληγεισών επιχειρήσεων όσο και σε μέγεθος καταστροφής.
28. Το γεγονός ότι, από τις διατάξεις της παρούσας προκαλείται δαπάνη ύψους 130.762,00 ευρώ περίπου σε βάρος του Προϋπολογισμού Δημοσίων Επενδύσεων του Υπουργείου Ανάπτυξης και Επενδύσεων (ΣΑΕ 027/0-ΚΩΔ. ΕΡΓΟΥ ΠΔΕ 2012ΣΕ02700000-Τομέας Βιομηχανίας-Βιοτεχνίας). Μέρος της ανωτέρω δαπάνης ύψους 67.778,000 ευρώ περίπου εμπίπτει στις διατάξεις του Κανονισμού (ΕΕ) αριθ. 651/2014, και το υπόλοιπο αυτής ύψους 62.984,00 ευρώ περίπου εμπίπτει στις διατάξεις του Κανονισμού (ΕΕ) αριθ. 702/2014, αποφασίζουμε:
Άρθρο 
μόνο
1. Παρέχεται προκαταβολή έναντι της επιχορήγησης για την αντιμετώπιση των ζημιών που προκλήθηκαν από τις πλημμύρες της 17ης έως και της 20ης Σεπτεμβρίου 2020 σε περιοχές της Δ.Ε. Ν. Αγχιάλου του Δήμου Βόλου και του Δήμου Αλμυρού της Περιφερειακής Ενότητας Μαγνησίας και σε περιοχές του Δήμου Φαρσάλων της Περιφερειακής Ενότητας Λάρισας,της Περιφέρειας Θεσσαλίας, οι οποίες έχουν οριοθετηθεί με την υπό στοιχεία Δ.Α.Ε.Φ.Κ.-Κ.Ε./10330/Α325/7-10-2020 κοινή απόφαση των Υπουργών Οικονομικών - Ανάπτυξης και Επενδύσεων - Εσωτερικών - Υποδομών και Μεταφορών, σύμφωνα με τις διατάξεις του άρθρου 36 του ν. 2459/1997, όπως ισχύει και των Κανονισμών (ΕΕ) αριθ. 651/2014 και 702/2014.
2. Η προκαταβολή παρέχεται για την αντιμετώπιση υλικών ζημιών των επιχειρήσεων οι οποίες έχουν καταγραφεί από την αρμόδια Επιτροπή εντοπισμού, καταγραφής και αποτίμησης ζημιών της Περιφέρειας και καλύπτει στοιχεία ενεργητικού, όπως κτιριακές εγκαταστάσεις, εξοπλισμό, πρώτες ύλες, εμπορεύματα, φορτηγά αυτοκίνητα δημόσιας και ιδιωτικής χρήσης, μέσα παραγωγής, συμπεριλαμβανομένου του εγγείου κεφαλαίου και αποθηκευμένα προϊόντα, τα οποία κατεγράφησαν ως κατεστραμμένα.
3. Η προκαταβολή συνίσταται σε δωρεάν χρηματική ενίσχυση του Δημοσίου και είναι ίση με το 20% του συνόλου, της κατά περίπτωση εκτιμηθείσας ζημίας, από την αρμόδια Επιτροπή εντοπισμού, καταγραφής και αποτίμησης ζημιών της Περιφέρειας και καταβάλλεται στις επιχειρήσεις εφόσον οι εν λόγω επιχειρήσεις δεν καλύπτονται από ασφαλιστήριο συμβόλαιο.
4. Για την προκαταβολή απαιτείται η αποστολή στη Γενική Διεύθυνση Οικονομικής Πολιτικής του Υπουργείου Οικονομικών συγκεντρωτικής κατάστασης πληγεισών επιχειρήσεων, καθώς και κατάστασης υπογεγραμμένης από την αρμόδια Περιφέρεια, στην οποία αναγράφεται η επωνυμία της επιχείρησης, ο αριθμός τραπεζικού λογαριασμού της δικαιούχου επιχείρησης (ΙΒΑΝ) καθώς και το πιστωτικό ίδρυμα στο οποίο ανήκει. Η προκαταβολή καταβάλλεται στους δικαιούχους από τη Γενική Διεύθυνση Οικονομικών Υπηρεσιών του Υπουργείου Ανάπτυξης και Επενδύσεων μετά την έκδοση της παρούσας απόφασης και την αποστολή σχετικών εγγράφων από την αρμόδια Διεύθυνση του Υπουργείου Οικονομικών.
5. Το συνολικό ποσό της επιχορήγησης, η διαδικασία και ο τρόπος εκταμίευσης, μετά την αφαίρεση του ποσού της προκαταβολής που έχει καταβληθεί, στους δικαιούχους σύμφωνα με την παρούσα, καθορίζονται με νεότερη κοινή υπουργική απόφαση που εκδίδεται δυνάμει της παρ. 2 του άρθρου 36 του ν. 2459/1997. Σε περίπτωση που διαπιστωθεί από τη Δ/νση Βιομηχανικής Πολιτικής, της Γενικής Γραμματείας Βιομηχανικής Πολιτικής του Υπουργείου Ανάπτυξης και Επενδύσεων, ότι δεν πληρούνται οι προϋποθέσεις επιχορήγησης το ποσό της προκαταβολής, αναζητείται ως αχρεωστήτως καταβληθέν σύμφωνα με τις διατάξεις του Κώδικα Είσπραξης Δημοσίων Εσόδων.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 1 Δεκεμβρίου 2020

